ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 25.11.1997 
COM(97) 613 τελικό 
Πρόταση 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
με την οποία εξουσιοδοτείται το Ηνωμένο Βασίλειο 
να παρατείνει την εφαρμογή μέτρων κατά παρέκλιση από τα άρθρα 6 και 17 
της οδηγίας (77/388/ΕΟΚ) του Συμβουλίου της 17ης Μαΐου 1977 
περί εναρμόνισης των νομοθεσιών των κρατών μελών, 
των σχετικών με τους φόρους κύκλου εργασιών 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Με επιστολή που καταχωρήθηκε στη Γενική Γραμματεία της Επιτροπής στις 
6 Οκτωβρίου 1997, η κυβέρνηση του Ηνωμένου Βασιλείου ζήτησε την άδεια, βάσει 
του άρθρου 27 της έκτης οδηγίας 77/388/ΕΟΚ του Συμβουλίου της 17ης Μαΐου 
1977 περί εναρμονίσεως των νομοθεσιών των κρατών μελών των σχετικών με τους 
φόρους κύκλου εργασιών - κοινό σύστημα φόρου προστιθεμένης αξίας: 
ομοιόμορφη φορολογική βάση1 να μπορέσει να παρατείνει την εφαρμογή της 
παρέκκλισης για την οποία εξουσιοδοτήθηκε με την απόφαση αριθ. 95/252/ΕΚ 2 
του Συμβουλίου της 29ης Ιουνίου 1995. 
Σύμφωνα με το προαναφερόμενο άρθρο 27, τα άλλα κράτη μέλη ενημερώθηκαν 
σχετικά με την αίτηση του Ηνωμένου Βασιλείου με την επιστολή της 23 Οκτωβρίου 
1977. 
Δυνάμει της απόφασης αριθ. 95/252/ΕΚ, το Ηνωμένο Βασίλειο εξουσιοδοτείται να 
εφαρμόζει ειδικό μέτρο το οποίο προβλέπει τον αποκλεισμό του 50% του φόρου 
προστιθέμενης αξίας που επιβάλλεται στις δαπάνες ενοικίασης ή χρηματοδοτικής 
μίσθωσ7)ς ενός επιβατικού αυτοκινήτου ιδιωτικής χρήσης, από το δικαίωμα προς 
έκπτωση του ενοικιαστή ή του μισθωτή χρηματοδοτικής μίσθωσης, όταν το εν λόγω 
αυτοκίνητο χρησιμοποιείται για ιδιωτικούς σκοπούς. Αυτός ο περιορισμός του 
δικαιώματος προς έκπτωση αντικαθιστά την είσπραξη του ΦΠΑ που θα οφειλόταν 
λόγω της χρησιμοποίησης του αυτοκινήτου για ιδιωτικούς σκοπούς. 
Αυτό το μέτρο αποτελεί παρέκκλιση αφενός από το άρθρο 17 της έκτης οδηγίας (με 
τη θέσπιση ενός περιορισμού του δικαιώματος προς έκπτωση) και αφετέρου από το 
άρθρο 6, παράγραφος 2, της εν λόγω οδηγίας το οποίο εξομοιώνει προς παροχή 
υπηρεσιών εξ επαχθούς αιτίας τη χρησιμοποίηση αγαθού το οποίο κατέχει η 
επιχείρηση (με τη μη είσπραξη του ΦΠΑ όσον αφορά την ιδιωτική χρησιμοποίηση 
των εν λόγω οχημάτων). 
Σύμφωνα με την κυβέρνηση του Ηνωμένου Βασιλείου, αυτός ο περιορισμός του 
δικαιώματος προς έκπτωση επιτρέπει τη φορολόγηση, με τον απλούστερο δυνατό 
τρόπο, της χρησιμοποίησης οχημάτων για ιδιωτικούς σκοπούς στο πλαίσιο 
μίσθωσης ή χρηματοδοτικής μίσθωσης. Εξάλλου, το Ηνωμένο Βασίλειο θεωρεί ότι 
η θέσπιση αυτού του εφάπαξ περιορισμού είναι δικαιολογημένη αν ληφθεί υπόψη 
ότι, συνολικά, τα αυτοκίνητα των εταιρειών χρησιμοποιούνται κατά το ήμισυ για 
ιδιωτικούς σκοπούς. 
Εξάλλου, αυτή η διάταξη μειώνει στο ελάχιστο τις διοικητικές υποχρεώσεις των 
οικονομικών φορέων, δεδομένου ότι δεν θα είναι υποχρεωμένοι να τηρούν χωριστά 
στοιχεία για να γίνεται διάκριση μεταξύ των χιλιομετρικών αποστάσεων που 
διανύονται για επαγγελματικούς σκοπούς και εκείνων που διανύονται για 
ιδιωτικούς σκοπούς. Επιπλέον, αυτό το μέτρο διευκολύνει τον έλεγχο για τις 
διοικητικές αρχές. 
BE αριθ. L 145 της 13.6.1977, σελ. 1. Η οδηγία τροποποιήθηκε τελευταία από την οδηγία 
96/95/ΕΚ (ΕΕ L 338 της 28.12.1996, σελ. 89) 
ΕΕαριθ. L 159 της 11.7.1995, σελ. 19 
Πρέπει να υπενθυμισθεί ότι η θέσπιση αυτού του μέτρου εντασσόταν στο πλαίσιο 
μιας ιδιαίτερα εκτεταμένης τροποποίησης των κανονιστικών ρυθμίσεων των 
σχετικών με την έκπτωση του ΦΠΑ που αφορά τα αυτοκίνητα οχήματα. Με αυτήν 
την τροποποίτιση, η φορολογική νομοθεσία του Ηνωμένου Βασιλείου 
ευθυγραμμίστηκε σε μεγαλύτερο βαθμό με τις γενικές αρχές του κοινού συστήματος 
ΦΠΑ. 
Εκτός από το γεγονός ότι το μέτρο απαλλάσσει τον ... από ορισμένες διοικητικές 
υποχρεώσεις και, κατά συνέπεια, αποτελεί απλούστευση τι^ς διαδικασίας είσπραξης 
του φόρου κατά την έννοια του άρθρου 27 της εν λόγω οδηγίας, η Επιτροπή 
θεώρησε ότι η παρέκκλιση δικαιολογείται από το γεγονός ότι εντασσόταν σε μια 
σημαντική τροποποίηση των κανονιστικών ρυθμίσεων που ισχύουν στον τομέα της 
έκπτωσης του ΦΠΑ που επιβάλλεται στα αυτοκίνητα οχήματα, της οποίας ο 
απολογισμός ήταν σε μεγάλο βαθμό θετικός. 
Ωστόσο, η παρέκκλιση επετράπη σε προσωρινή βάση δεδομένου ότι η εφαρμογή της 
θα ίσχυε μέχρι την έναρξη ισχύος των κοινοτικών κανόνων που καθορίζονται από 
το Συμβούλιο, που προσδιορίζουν ότι οι δαπάνες δεν δίνουν δικαίωμα προς 
έκπτωση του ΦΠΑ και, το αργότερο μέχρι τις 31 Δεκεμβρίου 1977, εάν οι εν λόγω 
κοινοτικοί κανόνες δεν έχουν τεθεί σε ισχύ κατά την ημερομηνία αυτή. 
Αυτοί οι κοινοτικοί κανόνες αποτελούσαν το αντικείμενο προτάσεως δωδέκατης 
οδηγίας ΦΠΑ την οποία στο μεταξύ η Επιτροπή αποφάσισε να αποσύρει 
κρίνοντας ότι αυτή η πρόταση δεν ήταν πλέον επίκαιρη. 
Με τις συνθήκες αυτές, η Επιτροπή θεωρεί ότι θα ήταν σκόπιμο να εξουσιοδοτηθεί 
το Ηνωμένο Βασίλειο να παρατείνει προσωρινώς την εφαρμογή του εν λόγω 
μέτρου. 
Πράγματι, η Επιτροπή εξέδωσε στις 10 Ιουλίου 1996 πρόγραμμα εργασίας για τη 
θέσπιση κοινού συστήματος ΦΠΑ 3 το οποίο προβλέπει μια σταδιακή μετάβαση 
προς το νέο σύστημα. 
Στο πλαίσιο αυτό, η Επιτροπή σκοπεύει να υποβάλει κατά τους προσεχείς μήνες 
πρόταση οδηγίας όσον αφορά τους περιορισμούς του δικαιώματος προς έκπτωση 
που αφορούν ορισμένες δαπάνες, εκ των οποίων ιδίως όλες τις δαπάνες που 
αφορούν τα αυτοκίνητα. Στόχος αυτής της προτάσεως είναι να επιτευχθεί 
προσέγγιση των σχετικών εθνικών διατάξεων οι οποίες διαφέρουν κατά πολύ. 
Ως εκ τούτου, η Επιτροπή θεωρεί σκόπιμο να περιοριστεί η διάρκεια της ισχύος 
μέχρι τις 31 Δεκεμβρίου 1998, πράγμα που θα επιτρέψει να αξιολογηθεί τη στιγμή 
αυτή η σκοπιμότητα του μέτρου παρέκκλισης υπό το φως της συνολικής 
προσέγγισης που προβλέπεται από την πρόταση οδηγίας. 
COM(96) 328 τελικό της 22.07.96 
Πρόταση 
ΑΠΟΦΑΣΗ ΤΟΥ ΣΥΜΒΟΥΛΙΟΥ 
με την οποία εξουσιοδοτείται το Ηνωμένο Βασίλειο 
να παρατείνει την εφαρμογή μέτρων κατά παρέκλιση από τα άρθρα 6 και 17 
της οδηγίας (77/388/ΕΟΚ) του Συμβουλίου της 17ης Μαΐου 1977 
περί εναρμονίσεως των νομοθεσιών των κρατών μελών 
των σχετικών με τους φόρους κύκλου εργασιών 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την έκτη οδηγία (77/388/ΕΟΚ) του Συμβουλίου της 17ης Μαΐου 1977 περί 
εναρμονίσεως των νομοθεσιών των κρατών μελών των σχετικών με τους φόρους 
κύκλου εργασιών1 - κοινό σύστημα φόρου προστιθεμένης αξίας: ομοιόμορφη 
φορολογική βάση, και ιδίως το άρθρο 27, 
την προηγούμενη απόφαση του Συμβουλίου αριθ. 95/252/ΕΚ2 της 29ης Μαΐου 1995 
εκτιμώντας: 
ότι σύμφωνα με το άρθρο, παράγραφος 1 της έκτης οδηγίας ΦΠΑ, το Συμβούλιο, 
δύναται προτάσει της Επιτροπής να επιτρέπει ομοφώνως σε κάθε κράτος μέλος τη 
λήψη ειδικών μέτρων, κατά παρέκκλιση από την οδηγία αυτή, με σκοπό την 
απλοποίηση της εισπράξεως του φόρου ή την αποτροπή ορισμένων περιπτώσεων 
φοροδιαφυγής ή φοροαποφυγής· 
ότι με επιστολή που καταχωρήθηκε στη Γενική Γραμματεία της Επιτροπής στις 
6 Οκτωβρίου 1997, η κυβέρνηση του Ηνωμένου Βασιλείου ζήτησε την άδεια να 
παρατείνει την εφαρμογή του μέτρου παρέκκλισης το οποίο είχε ήδη εγκριθεί με 
την απόφαση αριθ. 95/252/ΕΚ του Συμβουλίου της 29ης Ιουνίου 1995· 
ότι τα άλλα κράτη μέλη ενημερώθηκαν στις 23 Οκτωβρίου 1997 για το αίτημα του 
Ηνωμένου Βασιλείου· 
ότι το Ηνωμένο Βασίλειο εξουσιοδοτήθηκε, με την απόφαση αριθ. 95/252/ΕΚ του 
Συμβουλίου της 29ης Ιουνίου 1995, να εφαρμόζει μέχρι τις 31 Δεκεμβρίου 1997 
μέτρο παρέκκλισης από τα άρθρα 6 και 17 της έκτης οδηγίας· 
ότι το εν λόγω μέτρο παρέκκλισης αποσκοπεί αφενός στο να αποκλεισθεί το 50% 
του ΦΠΑ που επιβάλλεται στις πράξεις μίσθωσης ή χρηματοδοτικής μίσθωσης 
επιβατικού αυτοκινήτου ιδιωτικής χρήσεως, από το δικαίωμα προς έκπτωση του 
1 ΕΕ αριθ. L 145 της 13.6.1977, σελ. 1 όπως τροποποιήθηκε τελευταία από την οδηγία 96/95/ΕΚ 
(ΕΕ αριθ. L 338 της 28.12.1996, σελ. 89) 
2 ΕΕαριθ.ί 159 της 11.7.1995 σελ. 19 
μισθωτή ή του μισθωτή χρηματοδοτικής μίσθωσης, όταν το όχημα χρησιμοποιείται 
για ιδιωτικούς σκοπούς και, αφετέρου, να μην εισπράττεται ο ΦΠΑ που οφείλεται 
εξαιτίας επί της χρησιμοποίησης του εν λόγω οχήματος για ιδιωτικούς σκοπούς· 
ότι ο στόχος του περιορισμού αυτού του δικαιώματος προς έκπτωση είναι η 
κατ'αποκοπή φορολόγηση της ιδιωτικής χρησιμοποίησης των αυτοκινήτων από 
υποκείμενους στο φόρο στο πλαίσιο μίσθωσης ή χρηματοδοτικής μίσθωσης· 
ότι το μέτρο αυτό, μειώνοντας τις διοικητικές υποχρεώσεις των επιτηδευματιών, οι 
οποίοι δεν είναι υποχρεωμένοι να τηρούν στοιχεία που να επιτρέπουν τον 
προσδιορισμό των χιλιομετρικών αποστάσεων που διανύονται για ιδιωτικούς 
σκοπούς, αποτελεί απλούστευση της είσπραξης του φόρου κατά την έννοια του 
άρθρου 27 της έκτης οδηγίας· 
ότι η Επιτροπή εξέδωσε στις 10 Ιουλίου 1996 πρόγραμμα εργασία 3 το οποίο 
συνοδεύεται από χρονοδιάγραμμα προτάσεων που προβλέπουν μια προοδευτική 
και σταδιακή πορεία προς ένα κοινό σύστημα ΦΠΑ για την ενιαία αγορά 
ότι η άδεια χορηγείται μέχρι τις 31 Δεκεμβρίου 1998, πράγμα που θα επιτρέψει την 
αξιολόγηση της σκοπιμότητας του μέτρου παρέκκλισης λαμβάνοντας υπόψη την 
κοινοτική προσέγγιση στον τομέα των περιορισμών του δικαιώματος προς 
έκπτωση του ΦΠΑ που επιβάλλεται σε ορισμένες δαπάνες που θα υιοθετηθεί στο 
πλαίσιο αυτού του προγράμματος· 
ότι το μέτρο παρέκκλισης δεν έχει επίπτωση στους ιδίους πόρους των 
Ευρωπαϊκών Κοινοτήτων που προέρχονται από το φόρο προστιθέμενης αξίας 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
COM(96) 328 τελικό της 22.7.96 
Άρθρο 1 
Κατά παρέκκλιση από τις διατάξεις του άρθρου 17, παράγραφοι 2 και 3, της έκτης 
οδηγίας 77/388/ΕΟΚ του Συμβουλίου της 17ης Μαΐου 1977, επιτρέπεται στο 
Ηνωμένο Βασίλειο να αποκλείσει το 50% του φόρου προστιθεμένης αξίας που 
επιβάλλεται στις δαπάνες μίσθωσης ή χρηματοδοτικής μίσθωσης ενός επιβατικού 
αυτοκινήτου ιδιωτικής χρήσης, από το δικαίωμα προς έκπτωση του μισθωτή ή του 
μισθωτή χρηματοδοτικής μίσθωσης, όταν το εν λόγω αυτοκίνητο χρησιμοποιείται 
για ιδιωτικούς σκοπούς. 
Άρθρο 2 
Κατά παρέκκλιση από το άρθρο 6, παράγραφος 2, στοιχείο α), της έκτης οδηγίας 
77/388/ΕΟΚ, επιτρέπεται στο Ηνωμένο Βασίλειο να μην εξομοιώνει προς παροχές 
υπηρεσιών εξ επαχθούς αιτίας τη χρησιμοποίηση από ένα υποκείμενο στο φόρο, 
για ιδιωτικούς σκοπούς, ενός αυτοκινήτου που κατέχεται από την επιχείρηση, στο 
πλαίσιο μίσθωσης ή χρηματοδοτικής μίσθωσης. 
Άρθρο 3 
Η παρούσα άδεια λήγει στις 31 Δεκεμβρίου 1998. 
'Ahèni4 
Η παρούσα απόφαση απευθύνεται στο Ηνωμένο Βασίλειο. 
Έγινε στις Βρυξέλλες, 
Για το Συμβούλιο 
Ο Πρόεδρος 
ISSN 0254-1483 
COM(97) 613 τελικό 
ΕΓΓΡΑΦΑ 
GR 09 06 01 
Αριθ. καταλόγου : CB-CO-97-630-GR-C 
ISBN 92-78-27715-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
*